15.   ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 681 της 21/31 Αυγ. 1979 (ΦΕΚ Α΄ 199) Περί επεκτάσεως των διατάξεων του Νόμ. 103/75 όπως ούτος ετροποποιήθη και συνεπληρώθη υπό του άρθρ. 5 του Νόμ. 854/78, και επί των τακτικών υπαλλήλων του Ταμείου Προνοίας Εργοληπτών Δημοσίων Έργων, οι οποίοι τυγχάνουν υποχρεωτικώς ησφαλισμένοι εις αυτό. Έχοντες υπ’ όψιν: 1.Τας διατάξεις της παρ. β΄ του άρθρ. 3 του Νόμ. 103/75 «περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της Χώρας». 2.Τας διατάξεις της παρ. 2 του άρθρ. 5 του Νόμ. 103/75 το οποίον προσετέθη δια της παρ. 4 του άρθρ. 5 του Νόμ. 854/1978. 3.Τας διατάξεις του άρθρ. 12 παρ. 2 του Νόμ. 400/1976 «περί Υπουργικού Συμβουλίου και Υπουργείων» (ΦΕΚ 203/76 τ.Α΄). 4.Την υπ’ αριθ. Δ3/2087/6.12.77 (ΦΕΚ 1278/77 τ.Β΄) απόφασιν του Πρωθυπουργού και του Υπουργού Κοινωνικών Υπηρεσιών. 5.Την γνώμην του Διοικητικού Συμβουλίου του Ταμείου Προνοίας Εργοληπτών Δημοσίων Έργων ληφθείσαν κατά την 19η/23.5.79 συνεδρίασιν αυτού. 6.Την υπ’ αριθ. 689/1979 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού, αποφασίζομεν: Άρθρ.1.-Οι τακτικοί υπάλληλοι του Ταμείου Προνοίας Εργοληπτών Δημοσίων Έργων, οι οποίοι τυγχάνουν υποχρεωτικώς ησφαλισμένοι εις αυτό, παρ’ ου λαμβάνουν εφ’ άπαξ βοήθημα, άμα τη συνταξιοδοτήσει των δικαιούνται εφ’ όσον το εφ’ άπαξ βοήθημα του εν λόγω Ταμείου υπολείπεται της αποζημιώσεως της προβλεπομένης υπό του Νόμ. 103/75, ως ούτος ετροποποιήθη υπό της παρ. 1 του άρθρ. 5 του Νόμ. 854/78, να λάβουν παρά του Ταμείου Προνοίας Εργοληπτών Δημοσίων Έργων την προκύπτουσαν διαφορά μεταξύ του εφ’ άπαξ βοηθήματος του χορηγουμένου από αυτό και της δια του ως άνω Νόμου καθοριζομένης αποζημιώσεως. Σελ. 224,04(β) Τεύχος 709-Σελ. 114 Άρθρ.2.-Επί των αποδοχών των υπαγομένων εις την ρύθμισιν του παρόντος υπαλλήλων, οι οποίοι καθορίζονται υπό του άρθρ. 2 του Νόμ. 103/75, ως τούτο αντικατεστάθη υπό της παρ. 3 του άρθρ. 5 του Νόμ. 854/78, επιβάλλεται κράτησις εκ ποσοστού 2% υπέρ του Ταμείου Προνοίας Εργοληπτών Δημοσίων Έργων, εφαρμοζομένων αναλόγως και των λοιπών διατάξεων του άρθρου τούτου. Προκειμένου περί υπαλλήλων εχόντων συμπληρώσει 10ετή τουλάχιστον υπηρεσία, η ως άνω κράτησις ορίζεται εις ποσοστόν 3% επί των αυτών αποδοχών. Άρθρ.3.-Το εν άρθρ. 1 του παρόντος Δ/τος αναφερόμενον συμπληρωματικόν βοήθημα καταβάλλεται μετά πάροδον έτους από της δημοσιεύσεως του παρόντος. Άρθρ.4.-Η ισχύς του παρόντος Π.Δ/τος άρχεται από της ισχύος του Νόμ. 103/75. Εις τον επί των Κοινωνικών Υπηρεσιών Υφυπουργόν, ανατίθεμεν την δημοσίευσιν και εκτέλεσιν του παρόντος. Βλ. τόμ. 2Α σελ. 356,03. 23.Γ.ε.15 Ταμείο Προνοίας Εργοληπτών

[Source: greek_legal_code_raptarchis | Tokens: 2426]